Správa zo zahraničnej pracovnej cesty
1.  Účastník ZPC:
Meno, priezvisko, tituly:  Zendulková Danica Ing.		
Názov a adresa pracoviska: Centrum VTI SR, Lamačská cesta 8/A, 811 04 Bratislava	
Pracovné  zaradenie, funkcia: vedúca oddelenia správy a prevádzky portálu, NCP VaT
Znalosť jazykov: anglický, francúzsky, ruský		

2.  Zahraničná pracovná cesta:
Štát, mesto: Česká republika, Praha					
Vykonaná v dňoch:  8.- 9. 12.  2010			
Názov a adresa prijímajúcej organizácie: organizátor: EuroCRIS,  miesto konania: InfoScience, Dlážděná 4, Praha
Účel cesty: Zasadnutie pracovnej skupiny CERIF asociácie EuroCRIS
Spôsob jej financovania:  Výdavky na cestu budú refundované z národného projektu CVTI SR NISPEZ

3.  Rámcový program pobytu:
8.12.2010,  09:15 - 17:00
09:15-09:20 Úvod, predstavenie účastníkov
09:20-12:30 Sémantika CERIF 
12:30-14:00 Prestávka
14:00-15:00 Model kompatibility CERIF 
15:00-16:00 Položky CERIF týkajúce sa financovania
16:00-17:00 Identifikátory a problém duplicít záznamov
9.12.2010, 09:15 - 17:00
09:15-12:30 Sémantika CERIF 
12:30-14:00 Prestávka 
14:00-15:00 Rozšírenia CERIF  a mapovanie
15:00-16:00 Rôzne(licenciovanie, verejné diskusné fórum CERIF a pod.)
16:00-17:00 Predstavenie softvérového nástroja Collibra

4.  Stručný priebeh rokovaní, resp.  študijného pobytu:
Zasadnutia sa zúčastnili deviati  členovia asociácie euroCRIS. Program zasadnutia bol zameraný na vývoj dátového formátu CERIF, určeného pre informačné systémy zamerané na vedu a výskum. Dôraz bol kladený na tieto jeho súčasti:
•	Sémantika
•	Model kompatibility
•	Objekty formátu zamerané na financie
•	Problémy jednoznačnej identifikácie objektov a eliminovania možných duplicít
•	Licencovanie formátu CERIF
•	Predstavenie SW nástroja Collibra určeného na modelovanie sémantiky 
Navrhla som  doplnenie materiálu Sémantika  formátu CERIF o vlastnosti, objekty a väzby, typické pre Slovensko (typy organizácií, vzťahy medzi nimi, typy väzieb medzi organizáciou a osobou atď.) s využitím existujúcich a v SR používaných číselníkov.  Predniesla som tiež návrhy nových prepojení objektov, používaných resp. navrhovaných pre SK CRIS s ohľadom na požiadavky MŠVVaŠ SR (infraštruktúra, podujatia, financovanie, stav riešenia projektu a pod.) Niektoré z návrhov boli zapracované v priebehu stretnutia, ďalšie budú predmetom posudzovania v budúcnosti.

5.  Odporúčané závery:
Prínosom je zabudovanie objektov a položiek do formátu CERIF, ktoré zodpovedajú  požiadavkám MŠVVaŠ SR  na informačný systém o vede.  Poznatky získané  na stretnutí  budú použité v rámci implementačnej etapy aktivity 4.1 národného projektu NISPEZ– Úprava Centrálneho portálu pre výskum, vývoj a inovácie.

6.   Prehľad prinesenej dokumentácie a miesto jej uloženia
-

7.   Osobitne vyhodnotený očakávaný prínos ZPC
Prehĺbenie poznatkov o problematike výskumných informačných systémov a spoločných európskych štandardov (model CERIF). Upevnenie pozície CVTI SR, ako zástupcu SR v štruktúrach združenia euroCRIS.

8.    Spôsob zverejnenia výsledkov ZPC, prenos získaných informácií
Podrobná správa zo ZPC je zverejnená v intranete CVTI SR. Získané poznatky budú odovzdané kolegom podieľajúcim sa na realizácii aktivity 4.1 NISPEZ. Výsledky  rokovania  sa premietnu do materiálov zverejnených  na stránkach asociácie euroCRIS venovaných dátovému formátu CERIF.
Súhlasím so zverejnením správy na internete

Správu vypracoval:  Ing. Danica Zendulková
Dátum: 14. 12. 2010
Správu schválil:  prof. RNDr. Ján Turňa, CSc., riaditeľ